Obsah a štruktúra záverečného účtu
rozpočtovej kapitoly Slovenská informačná služba 
za rok 2007

I.	Správa o hospodárení kapitoly

1.1. Súhrnná charakteristika a zhodnotenie výsledkov rozpočtového hospodárenia
1.1.1. Charakteristika činnosti rozpočtovej kapitoly
1.1.2. Zhodnotenie plnenia záväzných ukazovateľov rozpočtu kapitoly
1.1.3. Rozpočtové opatrenia

1.2. Príjmy kapitoly

1.3.    Výdavky kapitoly
     1.3.1. Výdavky kapitoly podľa ekonomickej klasifikácie
     1.3.2. Výdavky kapitoly podľa funkčnej klasifikácie
1.3.3. Vyhodnotenie plnenia programovej štruktúry kapitoly

1.6. Zhodnotenie zamestnanosti

II.	TABUĽKOVÁ  ČASŤ   (Prílohy) 

Tabuľka č. 1	 	Celkový prehľad príjmov a výdavkov  kapitoly SIS za rok 2007

Tabuľka č. 2	Výdavky rozpočtovej kapitoly SIS podľa ekonomickej klasifikácie za rok 2007

Tabuľka č. 3		Finančné operácie rozpočtovej kapitoly za rok 2007

Tabuľka č. 4		Záväzné ukazovatele kapitoly SIS za rok 2007

Tabuľka č. 7		Agregovaná súvaha rozpočtovej kapitoly SIS za rok 2007

I. Správa o čerpaní prostriedkov rozpočtu rozpočtovej kapitoly Slovenská informačná služba za rok 2007

Záverečný účet bol vypracovaný v zmysle Smernice Ministerstva financií Slovenskej republiky zo dňa 18. 12. 2007. Správa vzhľadom na špecifiká kapitoly neobsahuje údaje o hodnotení utajovaných skutočností, tieto boli predložené Osobitnému kontrolnému výboru NR SR na kontrolu činnosti SIS pod č. p. 83/52-D-47-1/2008.

1.1. Súhrnná charakteristika a zhodnotenie výsledkov rozpočtového    
      hospodárenia
	
1.1.1.	Charakteristika činnosti rozpočtovej kapitoly Slovenská informačná   
           služba

	V zmysle bodu C.5. uznesenia vlády SR č. 856 zo dňa 11. 10. 2006 k návrhu rozpočtu verejnej správy na roky 2007 až 2009 bol vypracovaný Návrh rozpočtu  rozpočtovej kapitoly Slovenská informačná služba na roky 2007 až 2009 v súlade s vládnym návrhom rozpočtu verejnej správy. Zároveň s Návrhom rozpočtu bol predložený Návrh priorít na roky 2007 až 2009.			
	
	Po prerokovaní predmetného návrhu rozpočtu dňa 13. 7. 2006 Ministerstvo financií  SR akceptovalo prioritnú požiadavku informačnej služby z oblasti bežných výdavkov pod názvom Medzinárodná spolupráca spravodajských služieb a zvýšilo limit bežných výdavkov vo východiskách rozpočtu na roky 2007 až 2009 v oblasti mzdových prostriedkoch pre vyslaných príslušníkov do zahraničia, príslušných odvodoch do poisťovní a ďalších potrebných bežných výdavkov. 

	Zároveň boli službe vo východiskách rozpočtu, na základe porovnania dosiahnutej skutočnosti k polroku 2006, upravené (znížené) limity v príjmovej časti rozpočtu na roky 2007 až 2009. 

	V oblasti kapitálových výdavkov boli v rámci priorít navrhnuté štyri projekty na zabezpečenie  nákupu informačných technológií a potrieb v oblasti ochrany utajovaných skutočností v celkovom objeme 312  800 tis. Sk. Z predložených prioritných projektov neboli pre rok 2007 informačnej službe schválené finančné prostriedky na žiaden projekt.  
	 
	Vláda SR uznesením č. 693/2006 zo dňa 16. 8. 2006 prerokovala a schválila pre Slovenskú informačnú službu v prvej verzii verejného rozpočtu upravené limity na rok 2007 v príjmovej  časti  v objeme  5 500 tis. Sk a vo  výdavkovej  časti  v objeme 1 232 856 tis. Sk. 

	V poslednej etape prípravy návrhu štátneho verejného rozpočtu bol kapitole Slovenská informačná služba na rok 2007 krátený limit v oblasti kapitálových výdavkov o 40 000 tis. Sk.

Vládny návrh zákona o štátnom rozpočte na rok 2007 bol prerokovaný v orgánoch Národnej rady SR a schválený dňa 12. decembra 2006. Nadväzne na bod C.2. uznesenia vlády SR č. 856 zo dňa 11. októbra 2006 k návrhu rozpočtu verejnej správy na roky 2007 až 2009 boli Ministerstvom financií SR, listom č. MF028717/2006-441 zo dňa 29. decembra 2006, oznámené záväzné ukazovatele štátneho rozpočtu na rok 2007 pre kapitolu SIS. Z dôvodu utajovania počtov príslušníkov informačnej služby bol listom č. MF-D-1/2007 zo dňa 8. 1. 2007 zaslaný dodatok k rozpisu záväzných ukazovateľov štátneho rozpočtu na rok 2007 a systemizácia príslušníkov v kapitole Slovenská informačná služba.

Záväzné ukazovatele štátneho rozpočtu 
pre kapitolu Slovenská informačná služba na rok 2007

Text										       v tis. Sk

I. Príjmy kapitoly (A+B)		 			         		           5 500
							  
   A. Záväzný ukazovateľ							               5 500
   B. Prostriedky z rozpočtu EU						                                  0

II. Výdavky kapitoly celkom (A+B)			      	              1 192 856
  
    A.  Výdavky spolu bez prostriedkov z rozpočtu EU		               1 192 856
     z toho:
     A.1. Prostriedky na spolufinancovanie						        0
     A.2. Mzdy, platy, služobné príjmy a ostatné osobné vyrovnania  	                                 0
             v tom:
       - služobné príjmy príslušníkov SIS	  				           
       - platy občianskych zamestnancov 					             

      A.3. Kapitálové výdavky						  	            70 000

     B. Prostriedky z rozpočtu EU							      0
     C. Spolufinancovanie 								      0
     D. Účelové prostriedky								      0

Kapitola SIS nemala žiadny stanovený ukazovateľ na účelové prostriedky, prostriedky presunuté z kapitálových výdavkov z predchádzajúceho rozpočtového obdobia ani  prostriedky z rozpočtu Európskej únie. 

     E. Rozpočet kapitoly podľa programov

Celý objem finančných prostriedkov pre kapitolu SIS na rok 2007 je realizovaný   zo  schváleného Rozpočtového programu „Informačná činnosť“. 

Kód programu	 Názov programu	 		  	       v tis. Sk

06T  INFORMAČNÁ ČINNOSŤ  	spolu:  		                1 192 856
v tom: 
rozpočet na podprogramy, projekty a prvky, ktoré nie sú záväzným ukazovateľom

06T01 -      Spravodajská činnosť
06T02 -      Ochrana utajovaných skutočností - Bezpečnostné previerky
06T03 -      Riadenie, podpora, kontrola
06T0301 - Rozvoj technologickej infraštruktúry (RTI)
06T0302 - Podporné činnosti

Podrobné členenie programu Informačná činnosť na jednotlivé podprogramy, projekty a prvky a v zmysle ekonomickej klasifikácie do úrovne  stanovenej zákonom o ŠR sú uvedené v nasledujúcom tabuľkovom prehľade:

Hlavnou úlohou a zámerom informačnej služby bolo plniť úlohy strategického zamerania v informačnej oblasti a zabezpečovať kvalitné, úplné a včasné informácie o činnostiach ohrozujúcich politické a ekonomické ciele Slovenskej republiky. V roku 2007 Slovenská informačná služba plnila všetky úlohy v oblasti získavania, spravovania informácií zameraných najmä na organizovaný zločin, medzinárodný terorizmus a aktivity cudzích spravodajských služieb. 

V oblasti medzinárodnej spolupráci spravodajských služieb bolo cieľom vytvoriť zodpovedajúce podmienky zástupcom  SR v medzinárodných združeniach a medzinárodnom spravodajskom priestore pri vykonávaní odborných činností na zvýšenie kvality medzinárodnej spolupráce pri odhaľovaní závažných trestných činov organizovaného zločinu a medzinárodného terorizmu.

V oblasti ochrany utajovaných skutočností bolo hlavnou úlohou kvalitné a rýchle vykonávanie previerok personálnej a priemyselnej bezpečnosti fyzických a právnických osôb navrhovaných na styk s utajovanými skutočnosťami, ich bezpečné spracovávanie a uchovávanie. Plnenie úloh v oblastiach personálnej, administratívnej, fyzickej a objektovej bezpečnosti. 

V oblasti materiálno-technického zabezpečenia bolo hlavnou úlohou dobudovanie technologickej infraštruktúry na zabezpečenie kompatibility informačných technológií so zahraničnými partnermi a operátormi,  najmä prestavbu informačného systému s ohľadom na maximálnu bezpečnosť, stabilitu a zálohovanie SW - dát v informačnom systéme, sprevádzkovanie vysoko rýchlostného spojenia v rámci SR na prenos dát do informačných a technických systémov, zvýšenie bezpečnosti technických systémov pri prenose klasifikovaných informácií a  zabezpečenie bezporuchovej prevádzky informačno-technických prostriedkov na monitorovanie rádiových systémov. 

1.1.2. Zhodnotenie plnenia záväzných ukazovateľov rozpočtu kapitoly Slovenská informačná služba

Záväzné ukazovatele stanovené zákonom o štátnom rozpočte na rok 2007 boli po vykonaní rozpočtových opatrení schválených Ministerstvom financií SR splnené. Príjmy kapitoly boli po úprave rozpočtu plnené na 102,96 %. Výdavky kapitoly spolu bez prostriedkov z rozpočtu EU boli po úprave čerpané na  100 %. Záväzný ukazovateľ Bežné výdavky (600) boli plnené na 100 % a kapitálové výdavky (700) boli plnené rovnako na 100 %.

1.1.3. Rozpočtové opatrenia kapitoly SIS v roku 2007

Rozpočtové opatrenie MF SR č. 1

- povolené prekročenie limitu výdavkov
Ministerstvo financií Slovenskej republiky oznámilo listom č. MF/18966/2007-413 zo dňa 15. 06. 2007 povolenie prekročenia limitu výdavkov – rozpočtové opatrenie nasledovne:

text							v tis. Sk
II. Výdavky kapitoly celkom			18 295.

Povolené prekročenie limitu výdavkov bolo vykonané v súlade s ustanovením § 2 zákona č. 681/2006 Z. z. o štátnom rozpočte na rok 2007 a v zmysle ustanovení § 15 a § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých v znení neskorších predpisov. Pridelené finančné prostriedky sú určené na zabezpečenie finančných prostriedkov na zvýšenie platov zamestnancov v súvislosti s uplatnením § 5 zákona č. 681/2006 Z. z. o štátnom rozpočte na rok 2007, nariadeniami vlády SR, ktorými sa upravujú stupnice platových taríf a platové tarify v súlade s uzatvorenými Kolektívnymi zmluvami vyššieho stupňa na rok 2007 vrátane realizácie záverov služobného hodnotenia a s úpravou stupníc platových taríf zamestnancov pri výkone práce vo verejnom záujme. Súčasne sa rozpočtovým opatrením zabezpečujú prostriedky na poistné a príspevok zamestnávateľa do poisťovní. Uvedené rozpočtové opatrenie bolo vykonané v kategóriách 610 a 620.

Rozpočtové opatrenie MF SR č. 2

- viazanie rozpočtových prostriedkov
Ministerstvo financií Slovenskej republiky oznámilo listom č. MF/23988/2007-413 zo dňa 04. 09. 2007 viazanie rozpočtových prostriedkov – rozpočtové opatrenie nasledovne:
text							v tis. Sk
II. Výdavky kapitoly celkom			- 1 046.

	Ministerstvo financií Slovenskej republiky vykonalo rozpočtové opatrenie v súlade so splnomocnením v časti D, bod D.1. a D.2. uznesenia vlády SR č. 856 zo dňa 11. októbra 2006 k návrhu rozpočtu verejnej správy na roky 2007 až 2009 a podľa ustanovenia § 18 zákona NR SR č. 523/2004 Z. z. o rozpočtových pravidlách verejnej správy. Rozpočtové opatrenie sa realizovalo na základe žiadosti, dôvodom jeho vykonania bol delimitačný protokol, ktorého predmetom  bol prevod  funkčných miest príslušníkov SIS na MV SR od 01. 09. 2007.

Rozpočtové opatrenie MF SR č. 3

- úprava záväzných ukazovateľov
	Ministerstvo financií vykonalo na žiadosť informačnej služby v súlade s ustanovením § 2 zákona č. 681/2006 Z. z. o štátnom rozpočte a v súlade so splnomocnením podľa časti D. uznesenia vlády SR č. 856 z 11. októbra 2006 úpravu záväzných ukazovateľov nasledovne:
text							v tis. Sk
II. Výdavky kapitoly celkom			    0
z toho:
A.2. mzdy, platy, služobné príjmy a OOV	 - 5 000
A.3. kapitálové výdavky				+ 5 000
	Rozpočtové opatrenie sa vykonalo z dôvodu zabezpečenia finančných prostriedkov na obstarávanie kapitálových aktív.

Rozpočtové opatrenie MF SR č. 4

- povolené prekročenie limitu výdavkov
Ministerstvo financií vykonalo na žiadosť informačnej služby v súlade s ustanovením § 2 zákona č. 681/2006 Z. z. o štátnom rozpočte, v súlade so splnomocnením podľa časti D. uznesenia vlády SR č. 856 z 11. októbra 2006 a v zmysle ustanovenia § 15 a § 17 zákona č. 523/2007 o rozpočtových pravidlách verejnej správy a o zmene a doplnení niektorých zákonov rozpočtové opatrenie - povolené prekročenie limitu výdavkov  nasledovne:
text							v tis. Sk
II. Výdavky kapitoly celkom			50 000
z toho:   
	A.3. kapitálové výdavky				50 000.

Povolené prekročenie limitu výdavkov bolo vykonané na základe zvýšených potrieb kapitálových výdavkov kapitoly Slovenská informačná služba.

Rozpočtové opatrenie MF SR č. 5
-	viazanie rozpočtovaných príjmov
Ministerstvo financií na žiadosť informačnej služby v súlade s ustanovením § 2 zákona č. 681/2006 Z. z. o štátnom rozpočte a v súlade so splnomocnením podľa časti D. uznesenia vlády SR č. 856 z 11. októbra 2006 a v zmysle ustanovenia § 18 zákona č. 523/2007 o rozpočtových pravidlách verejnej správy a o zmene a doplnení niektorých zákonov oznámilo viazanie záväzného ukazovateľa štátneho rozpočtu   nasledovne:
text							v tis. Sk
I. Príjmy kapitoly					- 900.
Informačná služba požiadala o vykonanie rozpočtového opatrenia v súvislosti s nenaplnením rozpočtovaných príjmov.

Slovenská informačná služba v právomoci správcu kapitoly vykonala 22 vnútorných rozpočtových opatrení.

1.2.  Príjmy kapitoly (200)

	Limit príjmov SIS bol stanovený v objeme 5 500 tis. Sk, vykonaním rozpočtového opatrenia upravený na objem 4 600 tis. Sk. Čerpanie príjmov bolo vo výške 4 736 tis. Sk, t. j. 102,96%. Príjmy kapitoly Slovenská informačná služba majú nedaňový charakter a tvorili sa z poplatkov za služby (za ubytovanie príslušníkov v ubytovni), z nepriemyselného a náhodného predaja, z dobropisov, škôd (spôsobených príslušníkmi informačnej služby na majetku z predchádzajúcich rokov), a najmä z vrátenia neoprávneného účtovania platieb energií. V tejto hlavnej kategórii bolo vykonané rozpočtové opatrenie z dôvodu nereálnosti naplnenia príjmovej časti rozpočtu.
Čerpanie príjmov  k 31. 12. 2007 je uvedený v nasledujúcej tabuľke:

Príjmy (200)	
Pod-
položka	Ukazovateľ	Rozpis po RO  
(v tis. Sk)	Čerpanie k 31. 12. 2007	
200	Nedaňové príjmy	4 600	4 736	
z toho:	
223 	Poplatky a platby z nepriemyselného náhodného predaja a služieb	2 358	2 494	
v tom:	
223001	Za predaj výrobkov, tovarov a služieb 	2 358	2 494	
292	Ostatné príjmy	2 242	2 242	
v tom:	
292200	Ostatné	2 242	2 242	

1.3.  Výdavky kapitoly (600 + 700)

1.3.1. Výdavky kapitoly podľa ekonomickej klasifikácie

Limit celkových výdavkov bol schválený v objeme 1 192 856 tis. Sk a upravený na objem 1 260 105 tis. Sk,  čerpanie výdavkov kapitoly k 31. 12. 2007 bolo vo výške 1 260 105 tis. Sk.

	Rozdelenie výdavkov z pohľadu vecných (t. j. prevádzkových, ktoré zahŕňajú kategórie 630-tovary a služby a 710-obstarávanie kapitálových aktív) a osobných (zahŕňajúce kategórie 610 – mzdy, platy, 620 – poistné a 640 – bežné transfery jednotlivcom) výdavkov po vykonaní rozpočtových opatrení je nasledovné: 418 113 tis. Sk vecných výdavkov a 841 992 tis. Sk osobných výdavkov. Pomer výdavkov kapitoly po vykonaných rozpočtových opatreniach je 33 % : 67 % v neprospech vecných výdavkov. 

	Čerpanie výdavkov celkom v zmysle záväzných ukazovateľov rozpočtu  2007 je uvedené v nasledujúcom tabuľkovom prehľade: 

	Z tabuľkového prehľadu je zrejmé, že výdavky za kapitolu celkom boli v sledovanom období čerpané na 100 % z celoročne rozpísaného rozpočtu na rok 2007 po vykonaných rozpočtových opatreniach. 

Bežné výdavky (600)

	Čerpanie bežných výdavkov rozpočtu rozpočtovej kapitoly Slovenská informačná služba bolo vo výške 1 135 105 tis. Sk, z toho predstavujú osobné obligatórne výdavky na mzdy, odvody do poisťovní a bežné transfery 74,2% a výdavky na bežnú prevádzkovú činnosť 25,8% bežných výdasvkov. Bežné výdavky tvorili až 90 % všetkých výdavkov rozpočtu kapitoly. 

Tovary a služby (630)
	
	Výdavky v kategórii 630 – tovary a služby boli k 31. 12. 2007 čerpané v  objeme 293 115 tis. Sk, t. j. na 100 % po vykonaných vnútorných rozpočtových opatreniach, presunoch v rámci rozpočtu bežných výdavkov. Výdavky na bežnú činnosť potrebné na zabezpečenie prevádzkyschopnosti služby tvorili v roku 2007 len 26% z bežných výdavkov spolu. 

Napätosť rozpočtu a výrazný nedostatok finančných prostriedkov sa prejavuje najmä na položkách 635 - rutinná a štandardná údržba, z ktorej sú hradené najmä výdavky na servisné zmluvy pre používané informačné technológie, 633 – spotrebný materiál, kde sú najviac hradené výdavky na výpočtovú techniku, SW a spotrebný materiál špeciálnej techniky, 637 – služby, kde sú hradené výdavky za služby dodávateľov a 632 – platby za energie, vodu a komunikácie.    

Tabuľkový prehľad rozpisu a čerpania kategórie 630 – tovary a služby na jednotlivé položky:

	
Kapitálové výdavky (700)

	Čerpanie kapitálových výdavkov bolo v sledovanom období k 31. 12. 2007 v objeme 125 000 tis. Sk v programe 06T informačná činnosť, t. j. 100 % z rozpísaných výdavkov po vykonaných rozpočtových opatreniach. Kapitálové rozvojové výdavky tvorili len 10 % z celkových výdavkov rozpočtu kapitoly v roku 2007. V hlavnej kategórii bolo dvakrát vykonané rozpočtové opatrenie z dôvodu nedostatku kapitálových aktív potrebných pre riadny chod informačnej služby. MF SR povolilo kapitole presun z bežných mzdových výdavkov 5 000 tis. Sk a navŕšilo záväzné ukazovatele rozpočtu o 50 000 tis. Sk z na zaobstaranie potrebných kapitálových aktív.

Obstarávanie kapitálových aktív (710)
 
Slovenská informačná služba rozpočtuje kapitálové výdavky v kategórii 710 – Obstarávanie kapitálových aktív.
Čerpanie kapitálových výdavkov bolo vo výške 100%, ťažisko čerpania kapitálových výdavkov bolo v poslednom štvrťroku 2007 vzhľadom na rozpočtové opatrenie MF SR realizované koncom roka z titulu výrazného nedostatku kapitálových výdavkov.  
Ministerstvo financií SR rozpočtuje kapitálové výdavky podľa akcií Registra investícií Ministerstva financií SR (ďalej RIMF).

Aktualizácia údajov v RIMF : 						( v tis. Sk)

1.3.2. Výdavky kapitoly podľa funkčnej klasifikácie

	Na členenie výdavkov Slovenská informačná služba používa len jednu číselnú funkčnú klasifikáciu 03.6.0.5.

	V pôsobnosti kapitoly Slovenská informačná služba nie sú zriadené žiadne príspevkové organizácie.

1.3.3. Vyhodnotenie plnenia programovej štruktúry kapitoly

	Rozpočtová kapitola Slovenská informačná služba v roku 2007 rozpočtovala výdavky programovo alokované v jednom programe Informačná činnosť v celkovom objeme 1 260 105 tis. Sk. Programová štruktúra má tri podprogramy a dva prvky v ktorých sú rozpočtované výdavky v zmysle hlavných úloh informačnej služby v súlade s programovým vyhlásením  vlády SR. Z časového hľadiska je program časovo neohraničený. 

Hodnotenie programovej štruktúry v roku 2007 bolo vypracované a následne predložené MF SR pod č. p. 83/52-33-8/2008 zo dňa 18. 02. 2008.

	Zámerom programu 06T Informačná činnosť bolo zabezpečenie kvalitných, úplných a včasných informácií a plnenie úloh strategického zamerania. Cieľom bolo splniť plánované úlohy v oblasti získavania, spracovania informácií zameraných najmä na organizovaný zločin, medzinárodný terorizmus a aktivity cudzích spravodajských služieb. Úlohy boli plnené na 100%.  

	Cieľom podprogramu 06T01 Spravodajská činnosť  bolo plniť úlohy pri získavaní, sústreďovaní a spracovaní informácií o činnostiach ohrozujúcich ústavné zriadenie, územnú celistvosť a zvrchovanosť SR. Úlohy stanovené cieľom boli splnené.

	Cieľ podprogramu 06T02 Ochrana utajovaných skutočností - Bezpečnostné previerky – kvalitné a rýchle vykonanie previerok personálnej a priemyselnej bezpečnosti fyzických a právnických osôb navrhovaných na styk s utajovanými skutočnosťami, ich bezpečné spracovávanie a uchovávanie bol splnený na 100%.

	Zámerom podprogramu 06T03 Riadenie, podpora, kontrola  bolo skvalitniť činnosť podporných útvarov na zabezpečenie činnosti spravodajských útvarov a cieľom plniť úlohy pri zabezpečovaní činnosti informačnej služby v oblasti materiálno-technického zabezpečenia, správy zvereného majetku štátu, ochrany objektov a riadnej činnosti vnútorných kontrolných orgánov. Úlohy boli splnené v prvku Podporné činnosti. V prvku Rozvoj technologickej infraštruktúry bolo plnenie   čiastočne. 

V prvku 06T0301 Rozvoj technologickej infraštrukúry bol cieľ modernizácie informačných technológií kompatibilných so spolupracujúcimi partnermi spriatelených spravodajských služieb splnený čiastočne z dôvodu nedostatku kapitálových výdavkov na zabezpečenie nákupu zodpovedajúcej technológie. Plnenie úlohy bolo splnené na 40%.

Projekt 06T0302 Podporné činnosti mal  cieľ vykonávať vnútornú kontrolu hospodárenia so zvereným majetkom štátu pri ochrane utajovaných skutočností, pri prevencii odhaľovania protiprávneho konania príslušníkov a zamestnancov a zvýšenie jazykovej a odbornej vzdelanosti príslušníkov. Uvedené ciele boli splnené.

1.6. Zhodnotenie zamestnanosti
Slovenská informačná služba splnila úlohu C.15 vyplývajúcu z uznesenia vlády SR č. 856/2006 Z. z. k návrhu rozpočtu verejnej správy na roky 2007-2009 tým, že znížila  počet zamestnancov v požadovaných percentách.

Slovenská informačná služba nemala pridelené v roku 2007 žiadne účelové výdavky, ani žiadne výdavky kryté prostriedkami z rozpočtu EÚ.

	Počas celého rozpočtového roka kapitola  zabezpečovala rovnomerné čerpanie pridelených rozpočtových prostriedkov. 

Slovenská informačná služba splnila všetky záväzné ukazovatele rozpočtu v roku  2007 .

II.	TABUĽKOVÁ  ČASŤ (prílohy)   

Tabuľka č. 1	 	Celkový prehľad príjmov a výdavkov  kapitoly SIS za rok 2007

Tabuľka č. 2	Výdavky rozpočtovej kapitoly SIS podľa ekonomickej klasifikácie za rok 2007

Tabuľka č. 3		Finančné operácie rozpočtovej kapitoly za rok 2007

Tabuľka č. 4		Záväzné ukazovatele kapitoly SIS za rok 2007

Tabuľka č. 7	 	Agregovaná súvaha rozpočtovej kapitoly SIS za rok 2007